51. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Α2β/οικ.3981 της 7 Οκτ./4 Νοεμ.1987 (ΦΕΚ Β΄ 577) Συμβουλευτικά υποστηρικτικά και θεραπευτικά προγράμματα. Έχοντας υπόψη : Α.1.Τα άρθρ.12, 13, 14 του Νόμ.1729/87 «Καταπολέμηση της διάδοσης των ναρκωτικών προστασίας των νέων και άλλες διατάξεις». 2.Το άρθρ. 3 του Νόμ. 1278/82 «Σύσταση Κεντρικού Συμβουλίου Υγείας». 3.Την αιτιολογημένη γνώμη του ΚΕΣΥ με αριθ. 3 της 49ης Ολομέλειας της 17 και 18.9.87 και με αριθ. 6 της 48ης Ολομέλειας της 9.7.87. 4.Το άρθρ. 16 του Νόμ. 1558/85 «Κυβέρνηση και Κυβερνητικά όργανα». 5.Το άρθρ. 8 του Π.Δ. 544/77 για τον Οργανισμό του Υπουργείου Κοινωνικών Υπηρεσιών. Β. Τους στόχους του Θεραπευτικού Προγράμματος που είναι: 1.Η επίτευξη ενός κοινωνικά αποδεκτού τρόπου ζωής χωρίς τη χρήση ναρκωτικών ουσιών. 2.Η κινητοποίηση του χρήστη ναρκωτικών ουσιών, για την ένταξή του στην κοινωνική διαδικασία. 3.Ο περιορισμός των παράνομων δραστηριοτήτων που προκύπτουν απ’ την ανάγκη ανεύρεσης ναρκωτικής ουσίας, αποφασίζουμε : Το Ειδικό πρόγραμμα για τα εξαρτημένα από ναρκωτικές ουσίες άτομα περιλαμβάνει τα εξής: Άρθρ.1.-1.Συμβουλευτικό Υποστηρικτικό πρόγραμμα. Στους Συμβουλευτικούς Σταθμούς του Υπουργείου Υγείας, Πρόνοιας και Κοιν. Ασφαλίσεων δημιουργούνται τμήματα ψυχοθεραπείας στα οποία πραγματοποιούνται. α)Ατομικές θεραπείες. β)Ομαδικές θεραπείες. γ)Οικογενειακές θεραπείες. Η επιλογή του είδους θεραπείας γίνεται ανάλογα με την αξιολόγηση κάθε περιστατικού. Η παρακολούθηση του προγράμματος γίνεται στα πλαίσια της λειτουργίας εξωτερικών ιατρείων. Το πρόγραμμα παρακολουθούν υποχρεωτικά οι μη εθισμένοι χρήστες ναρκωτικών ουσιών σε εκτέλεση του άρθρ. 12 του Νόμ. 1729/87. 2.ΘΕΡΑΠΕΙΑ – ΑΠΟΚΑΤΑΣΤΑΣΗ - ΚΟΙΝΩΝΙΚΗ ΕΠΑΝΕΝΤΑΞΗ Το πρόγραμμα αυτό εφαρμόζεται στις περιπτώσεις του άρθρ.14 Νόμ. 1729/87 (Για εξαρτημένους χρήστες ναρκωτικών ουσιών) και περιλαμβάνει τις εξής φάσεις. Α΄ ΘΕΡΑΠΕΙΑ Πραγματοποιείται σε κατάλληλη μονάδα που εξασφαλίζει πλήρη Ιατρική κάλυψη για την αντιμετώπιση πιθανών επιπλοκών υγείας κατά την διάρκεια της εμφάνισης των συμπτωμάτων απόσυρσης (σωματικό στερητικό σύνδρομο). Σελ. 844,18(δ) Τεύχος 1238-Σελ. 112 559 34.Κ.α.51 Μονοπώλιο Ναρκωτικών Η αντιμετώπιση των συμπτωμάτων γίνεται με τους όρους και τις προϋποθέσεις της σχετικής απόφασης του Υπ. Υγείας Πρόνοιας και Κοιν. Ασφαλίσεων. Η θεραπεία γίνεται κάτω από την επιστημονική εποπτεία ψυχιάτρου με τη βοήθεια ειδικευμένου παραϊατρικού προσωπικού. Παράλληλα με την αντιμετώπιση των συμπτωμάτων απόσυρσης εφαρμόζεται και κατάλληλο πρόγραμμα κινητοποίησης για την ένταξη του θεραπευόμενου στην επόμενη φάση του προγράμματος.  Ιδιαίτερη έμφαση δίνεται για την εθελοντική ένταξη των θεραπευομένων στο ΚΕΘΕΑ εφ’ όσον γίνουν δεκτοί από αυτό. Β. ΑΠΟΚΑΤΑΣΤΑΣΗ Η φάση αυτή εφαρμόζεται σε κατάλληλο χώρο που δίνει τη δυνατότητα, παράλληλα με την ενδεδειγμένη θεραπεία (ψυχική απεξάρτηση) και της απασχόλησης σε βασικές εργασίες όπως καλλιέργειες, ζωοκομία, ανθοκομία κ.λπ. Κατά τη φάση αυτή όπως και στις επόμενες δεν εφαρμόζεται φαρμακοθεραπεία. Γ.ΚΟΙΝΩΝΙΚΗ ΕΠΑΝΕΝΤΑΞΗ – ΕΠΑΓΓΕΛΜΑΤΙΚΉ ΕΚΠΑΙΔΕΥΣΗ Στη φάση αυτή έμφαση δίνεται στην επαγγελματική εκπαίδευση σε παραγωγικά επαγγέλματα με στόχο την επαγγελματική αποκατάσταση μετά το πέρας του προγράμματος. Η φάση αυτή υλοποιείται, όπου είναι δυνατόν, και εκτός του χώρου θεραπείας. Άρθρ.2.-Η απόφαση αυτή ισχύει από την ημέρα δημοσίευσης στην Εφημερίδα της Κυβερνήσεως. 560 